Zîndananê Tirkîya de vera tepişteyanê sîyasîyan îşkence, derbkerdiş û muameleyo xirab dewam keno. Zîndanê Qefilnayeyî yê Cinîyan ê Bunyan ê Kayserî de 30 gardîyanan eşt koguşan ser.
Sereştişê gardîyayan de tepişteya nêweşe Nazli Solgun zî tede tepişteyê cinîyî yê sîyasîyî bi jopan ameyî derbkerdene û raştê îşkenceyî ameyî.
Goreyê zanayîşê ke keyeyanê tepişteyan ra ame girewtene, Zîndanê Cinîyan ê Bunyanî de bi hewayêkê sîstematîkî cinîyan rê îşkence yeno kerdene.
